Αγαπητές και αγαπητοί συνάδελφοι,
Με ιδιαίτερη χαρά σας ενημερώνουμε ότι η αίτησή σας για συμμετοχή στο Επιμορφωτικό Πρόγραμμα «Ιστορίης Επίσκεψις. Μια επαναπροσέγγιση της Ιστορίας των προβλημάτων και των μεθόδων της. Ιστορίες της τέχνης στον δυτικό κόσμο: εικόνες και αφηγήσεις» έχει γίνει δεκτή. Ενόψει της έναρξης του Προγράμματος την Παρασκευή 2 Οκτωβρίου 2026, σας αποστέλλουμε τους συνδέσμους με τους οποίους θα μπορείτε να συνδεθείτε.
\
Παρασκευή 2 Οκτωβρίου 2026, ώρες 17.00΄-21.00΄

https://uoa.webex.com/uoa/j.php?MTID=m3324d6c0fc3d816195bb2e82a150b34a


Σάββατο 3 Οκτωβρίου 2026, ώρες 10.00΄-14.00΄

https://uoa.webex.com/uoa/j.php?MTID=m7a10cf9093fcc323a4bbaea511b96939


Για το Πρόγραμμα έχει δημιουργηθεί ειδικό μάθημα στην ηλεκτρονική τάξη (η-Τάξη), https://eclass.uoa.gr/courses/ARCH1049/ στο οποίο οι διδάσκοντες/ουσες θα αναρτούν εκπαιδευτικό υλικό σχετικό με τις διαλέξεις τους.

Προς διευκόλυνσή σας, επισυνάπτεται το σχετικό φυλλάδιο με το πρόγραμμα των διαλέξεων.

Για την Οργανωτική Επιτροπή

Καθηγητής Ευάνθης Χατζηβασιλείου
Επιστημονικός Υπεύθυνος του Προγράμματος


Σημειώνουμε πως οι σύνδεσμοι ενεργοποιούνται μισή ώρα πριν την έναρξη των διαλέξεων για την απρόσκοπτη είσοδό σας στην πλατφόρμα.
Επίσης σας ενημερώνουμε για τα εξής:
Α) Η παρακολούθηση των διαλέξεων θα πιστοποιείται μέσω ρύθμισης της εφαρμογής Webex. 

Παρακαλείσθε θερμά να εισέρχεστε στην πλατφόρμα αποκλειστικά με το όνομά σας [Επώνυμο (πρώτα) και όνομα με ελληνικούς χαρακτήρες], ώστε να καταγράφεται η παρουσία σας, απαραίτητη για την απρόσκοπτη επίδοση του πιστοποιητικού επιμόρφωσης μετά τη λήξη του Προγράμματος.

Εάν αυτό δεν είναι δυνατόν, σας παρακαλούμε, αφού εισέλθετε στην πλατφόρμα, να μας αποστείλετε μέσω του chat το ονοματεπώνυμό σας, ώστε να καταγραφεί η παρουσία σας. Το μήνυμα πρέπει να έρθει από το chat (όχι από το email σας), ώστε να γνωρίζουμε ότι έχετε συνδεθεί στην πλατφόρμα. Εναλλακτικά, μπορείτε να στείλετε μήνυμα στο email του Εργαστηρίου Ιστορικής Έρευνας και Τεκμηρίωσης (labhistory@arch.uoa.gr)

Β) Στο τέλος κάθε διάλεξης θα υπάρχει δυνατότητα υποβολής περιορισμένου αριθμού ερωτήσεων. Για τον τρόπο υποβολής θα ενημερωθείτε κατά την έναρξη του Προγράμματος, την Παρασκευή 2 Οκτωβρίου 2026.

Γ) Οι διαλέξεις απευθύνονται στους εγγεγραμμένους στο Πρόγραμμα. H εγγραφή και η αναπαραγωγή των διαλέξεων δεν επιτρέπονται.

Δ) Για το Πρόγραμμα έχει δημιουργηθεί ειδικό μάθημα στην ηλεκτρονική τάξη (η-Τάξη), https://eclass.uoa.gr/courses/ARCH1049/ στο οποίο οι διδάσκοντες/ουσες θα αναρτούν εκπαιδευτικό υλικό σχετικό με τις διαλέξεις τους. Το μάθημα είναι ανοικτό για ανάγνωση των αναρτήσεων σε όλες και όλους, αλλά λόγω του ειδικού χαρακτήρα του δεν μπορεί να χρησιμοποιηθεί για την ανταλλαγή μηνυμάτων.

Ε) Υπενθυμίζεται ότι στοιχεία για το Πρόγραμμα, τις ώρες διδασκαλίας και τους διδάσκοντες βρίσκονται στην ηλεκτρονική διεύθυνση:

https://www.arch.uoa.gr/epimorfotika_programmata/istoriis_episkepsis/  

Προς διευκόλυνση, σας αποστέλλουμε το σχετικό φυλλάδιο με το πρόγραμμα των διαλέξεων.

Σας ευχαριστούμε για μια ακόμη φορά για το ενδιαφέρον σας και ευχόμαστε καλή αρχή.

